
ДО
ОБЩИНСКИ СЪВЕТ
ГР. БУРГАС
ДОКЛАДНА ЗАПИСКА

от Димитър Николов Николов
Кмет на  Община Бургас


Относно: Прекратяване на съсобственост между Община Бургас и физическо лице чрез продажба на общинските идеални части от УПИ ІІІ-296 в кв.40 по действащия ПУП-ПРЗ на с.Брястовец, Община Бургас.


УВАЖАЕМИ  ОБЩИНСКИ  СЪВЕТНИЦИ,

Постъпило е заявление с вх. № 94-01-18874/10.06.2026 г. от Йо. Г. А., с постоянен адрес: гр.Бургас, за прекратяване на съсобствеността в УПИ ІІІ-296 в кв.40 по действащия ПУП-ПРЗ на с.Брястовец, Община Бургас, отразен като ПИ с ид.06776.501.731 по КК на с.Брястовец, Община Бургас, чрез изкупуване на общинските идеални части в имота.
Заявителката е собственик на 790/860 кв. м ид. части от ПИ с ид.06776.501.731 по КК на с.Брястовец, Община Бургас, съгласно Нотариален акт №13, т.ІV, д.№770/1982г. и Нотариален акт №17, т.ІІ, рег.№3151, д.№197/2025г., издадени от Нотариус гр.Бургас. 
Община Бургас е собственик на 70/802 кв. м ид. части от УПИ ІІІ-296, целият с площ 802 кв. м в кв.40 по ПУП-ПРЗ на с.Брястовец, Община Бургас, съответстващи на 70/860 кв. м идеални части от ПИ с идентификатор 06776.501.731 по КК на селото съгласно Акт № 10622/26.03.2025 г. за частна общинска собственост. 
Със Заповед № 609/27.02.2026 г. на Зам.-кмет на Община Бургас е променена дворищно-регулационната граница между УПИ ІІ-300 и УПИ ІІІ-296, двата в кв.40 по ПУП-ПРЗ, като същата се провежда по имотната граница между двата имота, представляващи ПИ с ид.06776.501.631 и ПИ с ид.06776.501.731 по КК на с.Брястовец. 
В резултат на влязлата в сила промяна УПИ ІІІ-296 става с площ 860 кв. м, идентичен на ПИ с ид. 06776.501.731 по КК на с.Брястовец с площ 860 кв. м. 
Общинската идеална част не се променя и остава в размер на 70 кв. м.
Съсобствеността е възникнала по силата на предходен недействащ план на  населеното място от 1938 г., като към имота са придадени идеални части от улична регулация от север.
Общинската част от имота не отговаря на изискванията на чл.19 от ЗУТ за обособяване на самостоятелен урегулиран поземлен имот.
		Съсобственият имот не носи приходи на Община Бургас, а в същото време е данъчно задължена, поради което е целесъобразно прекратяване на съсобствеността чрез продажба дела на общината по пазарни цени.
Описаният имот е включен в Програмата за управление и разпореждане с общинската  собственост на Община Бургас за 2026 г., приета с решение по т.3 от Протокол № 42 /21.09.2026 г. на Общински съвет-Бургас.
	Съгласно разпоредбата на чл.41, ал.2, във връзка с чл.22, ал.3 от Закона за общинската собственост, е възложена от Община Бургас и изготвена от независим оценител, вписан в регистъра на независимите оценители в България, пазарна оценка на общинската идеална част от имота, определена в размер на 1 980 (хиляда деветстотин и осемдесет) евро.
Данъчната оценка на общинската идеална  част от имота, предмет на продажба е 99,40 (деветдесет и девет евро и четиридесет евроцента) евро.
Eто защо, като взех предвид Протокол-решение от 01.10.2026 год. на  Комисията, назначена с моя Заповед № 3903/22.11.2024 г., което възприемам изцяло, в изпълнение на правомощията ми по чл.73, ал.1 от Правилника за организацията и дейността на Общинския съвет и взаимодействието му с общинската администрация на община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.36, ал.1, т.2 от Закона за общинската собственост и чл.41, ал.1, т.2 и чл.42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното

                                                    Р Е Ш Е Н И Е:

Да се прекрати съсобствеността между Община Бургас и Йо. Г. А. с ЕГН       , с постоянен адрес: гр.Бургас, чрез продажба на общинските идеални части в недвижим имот, актуван с Акт № 10622/26.03.2025 г. за частна общинска собственост, представляващ 70/860 (седемдесет от осемстотин и шестдесет) кв. м идеални части от УПИ ІІІ-296 (три римско за имот пл. номер двеста деветдесет и шест), целият с площ 860 (осемстотин и шестдесет) кв. м, отреден "За жилищно строителство" в кв.40 (четиридесет) по ПУП-ПРЗ на с. Брястовец, Община Бургас, при граници на целия имот: Север - улица, Изток -УПИ ІV, Юг- УПИ V и Запад - УПИ ІІ и УПИ VІ, съответстващи на 70/860 (седемдесет от осемстотин и шестдесет) кв. м идеални части от ПИ с идентификатор 06776.501.731 (нула шест седем седем шест точка пет нула едно точка седем три едно), с площ 860  (осемстотин и шестдесет) кв. м по одобрени КККР на с.Брястовец, Община Бургас,  при съседи: имоти с идентификатори 06776.501.732, 06776.501.631, 06776.501.694, 06776.501.297 и 06776.501.299, за сума в размер на 1980 (хиляда деветстотин и осемдесет) евро, без ДДС.
[bookmark: _GoBack]Приложения: Заявление с вх. № 94-01-18874/10.06.2026 г., Удостоверение за наследници, изд. от Община Бургас, Нотариален акт №13, т.ІV, д.№770/1982 г. и Нотариален акт №17, т.ІІ, рег.№3151, д.№197/2025 г., издадени от Нотариус гр.Бургас, Акт № 10622/26.03.2025 г. за частна общинска собственост, Удостоверение рег.№94-01-23326/30.09.2020г., изд. от Община Бургас, Скица, издадена от АГКК, Заповед № 609/27.02.2026 г. на Зам.-кмет на Община Бургас, Трасировъчен  план, Експертна оценка от лицензиран оценител, Удостоверение за данъчна оценка и Протокол от 01.10.2026 г. на комисия, назначена със Заповед № 3903/22.11.2024 г.


ДИМИТЪР НИКОЛОВ

